अभिनेता वरुण धवन ने उन खबरों को गलत बताया है, जिनमें कहा गया है कि वह महानायक अमिताभ बच्चन के साथ फिल्म ‘डब्बा गुल’ में काम कर रहे हैं। हालांकि, उन्होंने उनके साथ काम करने की इच्छा व्यक्त की। इन खबरों पर प्रतिक्रिया देते हुए ‘ढिशूम’ के अभिनेता ने कहा कि यह अफवाह है, अभी तक इसकी पुष्टि नहीं हुई है। वरुण ने कहा, “बिग-बी के साथ कौन काम करना नहीं चाहेगा, लेकिन फिलहाल यह अफवाह है।” वरुण ने सोमवार को नाइटलाइफ कन्वेंशन अवार्ड के मौके पर यह बात कही।